Infoboks Standard Liege - Vojvodina Europa League Kvalifikation (24/09) YouBet 1,44 4,00 6,15 bet365 1,44 4,33 7,00

Både Anderlecht og Standard Liege er ifølge den belgiske avis Het Laatste Nieuws interesserede i at tilknytte Brøndby-spilleren Hany Mukhtar.

Den belgiske avis Het Laatste Nieuws skriver onsdag, at de to belgiske storklubber Standard Liege og Anderlecht holder nøje øje med Brøndbys Hany Mukhtar.

De to klubber er angiveligt på jagt efter en 10'er, og avisen skriver desuden, at der også er konkret interesse fra Bundesligaen.

Hos Ekstra Bladet mener man at vide, at Mukhtars bagland har intensiveret arbejdet angående et klubskifte, og at Brøndby er klar til at lytte til bud på omtrent 30 millioner kroner.

Hany Mukhtar kom i sommeren 2016 til Brøndby fra Benfica på en lejeaftale og tog Superligaen med storm. Derfor blev lejeaftalen omstødt til en permanent aftale året efter.

I sidste sæson var tyskeren brandvarm, da Brøndby var lige ved at snuppe det danske mesterskab - i denne sæson har præstationerne været knap så imponerende.

Tyskeren har dog alligevel disket op med fem kasser og tre oplæg i de 15 kampe, han har spillet i Superligaen.

Hany Mukhtars kontrakt i Brøndby udløber i sommeren 2021.

